wickkiey/tamil-wikipedia-chunked huggingface dataset:
# காத்தரைன் கேமான்சு

## ஆய்வு ஆர்வங்கள்

இவர் தனது வானியல் ஆய்வில் அண்டவியல் ஈர்ப்பு வில்லையாக்கத்தைப் பயன்படுத்திப் பெயர்பெற்றவர். இவர் துணிப்பு ஓர்வு நிகழ்ச்சியின் படிநிலை ஒன்று போட்டியை வழிநடத்தியுள்ளார் and co-leads the lensing collaboration of the Canada France Hawaii Legacy Survey: CFHTLenS.
# ஜெனிபெர் வைசுமன்

**ஜெனிபெர் ஜே. வைசுமன்** *(Jennifer J. Wiseman)* ஓர் அமெரிக்க வானியலாளர் ஆவார். இவர் இயற்பியல் இளவல் பட்டத்தை மசாசூசட் தொழில்நுட்ப நிறுவனத்தில் பெற்றார். இவர் தன்முனைவர் பட்டத்தை வானியலில் ஆர்வார்டு பல்கலைக்கழகத்தில் இருந்து 1995 இல் பெற்றார். இவர் 1987 இல் பட்டப்படிப்பு படிக்கும்போதே114P/வைசுமந் சுகிப் எனும் அலைதகவு வால்வெள்ளியைக் கண்டுபிடித்தார். இவர் இப்போது நாசாவின் கோடார்டுவிண்வெளி பரப்பு மைய முதுநிலை வானியற்பியலாளராக உள்ளார். இங்கே இவர் முன்பு புறைக்கோள், உடுக்கண வானியற்பியல் ஆய்வகத்துக்குத் தலைமை தாங்கியுள்ளார்.  
இவர் அமெரிக்க அரிவியல் இணைவின் ஆய்வுறுப்பினரான கிறித்தவர் ஆவார். இவர் 2010 ஜூன் 16 இல் அமெரிக்க அறிவியல் மேம்பாட்டுக் கழகத்தின் அறிவியல், அறவியல், சமய உரையாடல் பிரிவுக்குப்
புதிய இயக்குநராக அறிமுகப்படுத்தப்பட்டார்.
# டேவிட் கிராஸ்

**டேவிட் ஜொனாத்தன் கிராஸ்** (*David Jonathan Gross*, பிறப்பு பிப்ரவரி 19, 1941) ஒரு அமெரிக்க கோட்பாட்டு இயற்பியலாளர் மற்றும் சர கோட்பாடியலாள்ர். இவர் 2004 ஆம் ஆண்டிற்கான எபிரேய பல்கலைகழகம் இயற்பியலுக்கான நோபல் பரிசு ஹக் டேவிட் பொலிட்ஸர் மற்றும் பிரான்க் வில்செக் ஆகியோருடன் இணைந்து
குவைய நிறஇயக்கவியலில் (Quantum chromodynamics) அணுகு வழி சுதந்திரம் கண்டுபிடித்ததற்காக கிடைத்தது.
# டேவிட் கிராஸ்

## வாழ்க்கை மற்றும் ஆராய்ச்சிப்பணி

கிராஸ் ஒரு யூத குடும்பத்தில் அமெரிக்காவில் உள்ள வாஷிங்கடன் டி.சி யில் பிப்ரவரி 1941 ஆம் ஆண்டு பிறந்தார். கிராஸ் இசுரேலில் உள்ள ஹீபுரு பல்கலைகழகத்தில் தனது இளங்கலை பட்டம் மற்றும் முதுகலை பட்டம் 1962 இல் பெற்றார். இவர் கலிபோர்னியா பல்கலைக்கழகம் (பெர்க்லி) இயற்பியல் பாடத்தில் முனைவர் பட்டம் (Ph.D) முடித்தார்.
# அலைசியா ஜே. வியன்பெர்கர்

**அலைசியா ஜே. வியன்பெர்கர்** *(Alycia J. Weinberger)* வாழ்சிங்டன் கார்னிகி நிறுவன்ப் பணியாலர் ஆவார். இவர் 2000 இல் வானியலுக்கான ஆன்னி ஜம்ப் கெனான் விருதை வென்றார் இந்திய வானியல் கழகம் இவருக்கு 2002 இல் 2000 ஆம் ஆண்ட்ன் வைணு பாப்பு பொற்பதக்கத்தை வழங்கியது.
# அலைசியா ஜே. வியன்பெர்கர்

## தேர்ந்தெடுத்த வெளியீடுகள்

- "Debris Disks Around Nearby Stars with Circumstellar Gas," Roberge, A. & Weinberger, A. J. 2008, ApJ, in press (astro-ph/arXiv:0711.4561)
- "Complex Organic Materials in the Circumstellar Disk of HR 4796A," Debes, J. H., Weinberger, A. J. & Schneider, G. 2007, Astrophysical Journal Letters., 673,L191
- "Stabilization of the disk around Beta Pictoris by extremely carbon-rich gas," Roberge, A., Feldman, P. D., Weinberger, A. J., Deleuil, M., & Bouret, J.-C. 2006, *Nature*, 441, 724
- "Evolution of Circumstellar Disks Around Normal Stars: Placing Our Solar System in Context," Meyer, M. R., Backman, D. E., Weinberger, A. J. & Wyatt, M. C. 2006, in *Protostars and Planets V* (University of Arizona Press: Tucson), Ed. B. Reipurth, D. Jewitt & K. Keil
# அவோமவா சீல்ட்சு

**அவோமவா எல். சீல்ட்சு** *(Aomawa L. Shields)* ஓர் தேசிய அறிவியல் அறக்கட்டளை வானியல், வானியற்பியல் முதுமுனைவர் ஆய்வுறுப்பினரும் கலிபோர்னியா பல்கலைக்கழக இயர்பியல், வானியல் துறையின் ஆய்வுறுப்பினரும் ஆர்வார்டு சுமித்சோனிய வானியற்பியல் மைய ஆய்வுறுப்பினரும் ஆவார். இவர் வாழ்சிங்டன் பல்கலைக்கழகத்தில் இருந்து முனைவர் பட்டத்தை 2014 இல் வானியலிலும் வானியற்பியலிலும் பெற்றுள்ளார். இவர் புறக்கோள் காலநிலையியலிலும் வாழ்தகவிலும் ஆராய்ச்சி நடத்திவருகிறார். இவர் 2015 ஆம் ஆண்டின் TED ஆய்வுறுப்பினர் தகுதிபெற்ற இரு வானியற்பியலாளர்களில் ஒருவராவார்.  
இவர் பிலிப்சு எக்சீட்டர் கல்விக்கழகத்தில் பயின்றுள்ளார்.
# காம்பிலி இராச்சியம்

கட்டிய சிவன் கோயில்]]  
**காம்பிலி இராச்சியம்** ( **Kampili kingdom**) இந்தியாவின் தக்காண பீடபூமியில் தற்கால கர்நாடகா மாநிலத்தின் துங்கபத்திரை ஆற்றின் கரையில் அமைந்திருந்தது. இவ்விராச்சியம் 14ம் நூற்றாண்டின் தொடக்கத்தில் தக்காண பீடபூமியில் குறுகியகாலமே ஆட்சி செலுத்தியது.  
1327/1328களில் தில்லி சுல்தானகத்துப் படையெடுப்புகளால், காம்பிலி இராச்சியம் மறைந்தது. காம்பிலி இராச்சியத்தின் அழிவால், தக்காணத்தில் இந்து சமய விசயநகரப் பேரரசு உருவாக காரணமாயிற்று.
# காம்பிலி இராச்சியம்

## வரலாறு

1294ல் தேவகிரி யாதவப் பேரரசை, தில்லி சுல்தானின் படைகள் தாக்கி சிதைத்த போது, ஹொய்சாளப் பேரரசின் படைத்தலவர்களில் ஒருவரான மூன்றாம் சிக்கையா நாயக்கர் (1280–1300) காம்பிலி இராச்சியத்தை நிறுவினார்.  
1300ல் மூன்றாம் சிக்கையா நாயக்கரின் மகன் காம்பிலி தேவன், எல்லைப் பிணக்குகளால் தில்லி சுல்தான் படைகளுடன் மோதியதால், கிபி 1327/1328ல், முகமது பின் துக்ளக்கின் படைகள் காம்பிலி இராச்சித்தை கைப்பற்றியதுடன், காம்பிலித் தேவனின் தலை கொய்யப்பட்டது.
# காம்பிலி இராச்சியம்

## இதனையும் காண்க

- விசயநகரப் பேரரசு
- ஹம்பி
# 6 அத்தியாயம்

***6 அத்தியாயம்*** என்பது 2018ஆம் ஆண்டு வெளிவந்த ஒரு திகில் தொகைத் திரைப்படமாகும். இதில் அடங்கியுள்ள ஆறு குறும்படங்களும் வெவ்வேறு இயக்குநர்களால் எழுதி இயக்கப்பட்டுள்ளன. இப்படத்தை ஆஸ்கி மீடியா ஹட் எனும் தயாரிப்பு நிறுவனத்தின் கீழ் சங்கர் தியாகராஜன் தயாரித்துள்ளார். இத்திரைப்படம் எதிர்வரும் 23 பிப்ரவரி 2018 அன்று வெளிவர உள்ளது.
# 6 அத்தியாயம்

## தயாரிப்பும் வெளியீடும்

இப்படத்தை ஆஸ்கி மீடியா ஹட் சார்பாக சங்கர் தியாகராஜன்தயாரித்துள்ளார்.இந்நிறுவனத்திற்குஇதுமுதல்படமாகும்.இதில்பணிபுரிந்திருக்கும் இயக்குநர்கள் பலர் திரைத்துறையில் அனுபவம் வாய்ந்தவர்கள் எனினும்,கேபிள்சங்கர்தவிரமற்றோருக்கு இது அவர்கள் இயக்கும் முதல் படமாகும். கேபிள் சங்கர் எனும் படத்தை இதற்கு முன் இயக்கியுள்ளார். அதில் நடித்த இப்படத்திலும் நடித்துள்ளார்.  
முன்னணி எழுத்தாளர் அஜயன் பாலா இதில் ஒரு படத்தை இயக்கியுள்ளார். அவர் இதற்கு முன் சென்னையில் ஒரு நாள், வனயுத்தம், மனிதன் ஆகிய படங்களுக்குத் திரைக்கதை எழுதியுள்ளார் என்பது குறிப்பிடத்தக்கது.  
இத்திரைப்படத்தின் இயக்குநர்களின் ஒருவரான லோகேஷ் ராஜேந்திரன், சிறு வயதில் குழந்தை நட்சத்திரமாக பல தொலைக்காட்சி தொடர்கள் மற்றும் திரைப்படங்களில் நடித்துள்ளார். மர்ம தேசம் விடாது கருப்பு தொடரில் குழந்தை நட்சத்திரமாக நடித்து பலரின் பாராட்டுகளைப் பெற்றார்.  
இப்படத்தின் ஒலிப்பேழை வெளியீடு அக்டோபர் 30, 2017 அன்று நடைபெற்றது. அதில் முன்னணி இயக்குநர்கள் சேரன், ஏ. வெங்கடேஷ், பார்த்திபன், வெற்றிமாறன், அறிவழகன், மற்றும் தயாரிப்பாளர் ஜி. தனஞ்செயன் ஆகியோர் கலந்து கொண்டனர்.
# 6 அத்தியாயம்

## கலைஞர்கள்

### பொது

- தயாரிப்பாளர்: சங்கர் தியாகராஜன்
- தயாரிப்பு நிர்வாகர்: கேபிள் சங்கர்
- இசை (பாடல்): சி.எஸ். சாம்
- நடனம்: நந்தா
- காட்சி விளைவுகள்: வீ ஃபோகஸ் டிஜிடல் மீடியா
- ஒளிப்பதிவு (பாடல்): சி.ஜெ..ராஜ்குமார்
# 6 அத்தியாயம்

## கலைஞர்கள்

### அத்தியாயங்களில்

| அத்தியாயம்* 1* | *அத்தியாயம் 2* | *அத்தியாயம் 3* | *அத்தியாயம் 4* | *அத்தியாயம் 5* | *அத்தியாயம் 6* |
| --- | --- | --- | --- | --- | --- |
# 6 அத்தியாயம்

## திரைப்படத்திற்கான வரவேற்பு

இப்படம் பொதுவாக விமர்சகர்களிடம் நல்ல பெயர் பெற்றுள்ளது. அவர்கள் பலரும் இம்முயற்சியின் புதுமையைப் பாராட்டினாலும் இயக்குநர்களின் திறமையும் அங்கீகரிக்கப்பட்டுள்ளது. பொதுவாக திகில் படமாக இருந்தாலும், ஒவ்வொரு படமும் தனி கருத்தை கொண்டுள்ளதையும் இவற்றை இறுதியில் இணைத்திருந்த விதமும் தன்னை கவர்ந்த்தாக இயக்குநர் மீரா கதிரவன் கூறினார். மூத்த இயக்குநர் பாரதிராஜா இப்படம் தன்னை மிரள வைத்ததாகவும் இத்தகைய படங்களே தமிழ் திரைப்படங்களை உலக ரீதியில் கொண்டு செல்லும் என்றும் கூறியுள்ளார்.
# திருவெற்றியூர் பாகம்பிரியாள் உடனுறை வன்மீகநாதர் கோயில்

**திருவெற்றியூர் பாகம்பிரியாள் உடனுறை வல்மீகநாதர் கோயில்**, தமிழ்நாட்டின் இராமநாதபுரம் மாவட்டத்தில் உள்ள, திருவாடானை வட்டத்தில், திருவாடானை ஊராட்சி ஒன்றியத்தில், தொண்டி கடற்கரை அருகே ** திருவெற்றியூர்** எனும் கிராமத்தில் அமைந்த சிவத்தலமாகும். சுற்று வட்டாரப் பகுதிகளில் இக்கோயிலை **பாகம்பிரியாள் கோயில்** என்றே அழைக்கிறார்கள். இது ஒரு தேவார வைப்புத்தலமாகும்.
# திருவெற்றியூர் பாகம்பிரியாள் உடனுறை வன்மீகநாதர் கோயில்

## சிறப்புகள்

இக்கோயிலில் வியாழக்கிழமை இரவு தங்கி, வெள்ளிக்கிழமை காலையில், கோயில் முன் உள்ள வாசுகி தீர்த்தத்தில் நீராடி, பாகம்பிரியாள் உடனுறை **பழம்புற்றுநாதர்** எனும் **வல்மீகநாதரை** வழிபடுவதால் தோல் நோய்கள், விஷக்கடிகள் நீங்கும் என்பது தொன்ம நம்பிக்கையாகும்.  
திங்கள், செவ்வாய், வியாழன், வெள்ளி ஆகிய நாட்கள் திருக்கோயிலுக்குச் சென்று பிரார்த்தனை செய்ய உகந்தது. திருமணம், குழந்தை பாக்கியம், ஆரோக்கியத்திற்கு இத்தலக்கோயிலுக்கு வேண்டிக் கொள்கின்றனர். பக்தர்கள் வியாழனன்று மாலையில் அம்பிகையை வணங்கி, அன்றிரவில் கோயிலிலேயே தங்கி மறுநாள் வாசுகி தீர்த்தத்தில் நீராடி திரும்புகின்றனர்.  
திருமணதோஷம் உள்ளவர்கள் வில்வ மரத்தடியில் உள்ள புற்றடி விநாயகரை பாலபிசேகம் செய்தும், அருகிலுள்ள நாகருக்கு மாங்கல்யம் அணிவித்தும் வணங்குகின்றனர். தீராத நோய்களையும் தீர்ப்பவளாக அம்பாள் பாகம்பிரியாள் விளங்குவதால் இறைவிக்கு **மருத்துவச்சி அம்மன்** என்ற பெயரும் உண்டு. புற்றுநோய் தீர அம்பிகையை வணங்கி நம்பிக்கையுடன் தீர்த்தம் வாங்கி குடித்துச் செல்லலாம். அம்பிகையின் விபூதியையும் வேப்பிலையையும் விஷம் தீண்டப்பட்டவர் பெற்று உண்டால் குணமாகித் திரும்புவார் என்பது நம்பிக்கை.  
சிவபெருமானின் கழுத்தை அலங்கரிக்கும் வாசுகியின் வழி வந்த நாகங்கள் இத்திருத்தலப்பகுதியில் இருப்பதாக நம்பப்படுகிறது. எனவே கோயிலுக்குள் இருக்கும் புற்றுக்குக் கோழி முட்டையைக் காணிக்கையாகக் கொடுக்கும் வழக்கம் தொடர்கிறது. இது விஷம் முறிக்கும் திருத்தலமாகக் கருத்தப்படுவதால் விஷக்கடிகள், தீராத நோய்களுக்கு வாரக் கணக்கில் இங்கே தங்கி இருந்து வழிபாடு நடத்துகிறார்கள்.
# திருவெற்றியூர் பாகம்பிரியாள் உடனுறை வன்மீகநாதர் கோயில்

## கோயில் அமைப்பு

கிழக்கு நோக்கியுள்ள இவ்வாலயத்திற்கு இராஜகோபுரமில்லை. கோயிலின் முன்புறம் வாசுகி தீர்த்தம் உள்ளது. கோயில் மண்டபத்தில் உள்ள பலிபீடம், கொடிமரம் மற்றும் நந்தியைக் கடந்து சென்றால் அர்த்த மண்டபம் உள்ளது. மண்டபத்துடன் கூடிய கருவறையில் மூலவர் பழம்புற்றுநாதர் என்ற வன்மீகநாதர் சுயம்பு லிங்கமாகக் காட்சியளிக்கிறார். இறைவன் சந்நிதிக்கு முன்னால் வலதுபுறம் தெற்கு நோக்கி அம்பாள் பாகம்பிரியாள் சந்நிதி அமைந்துள்ளது.  
சுற்றுப் பிரகாரத்தில் தலவிருட்சம் வில்வ மரமும், மரத்தடியில் விநாயகர், நாகர், கன்னி மூலையில் விநாயகர், அதையடுத்து வள்ளி தெய்வானையுடன் முருகர், சண்டேஸ்வரர், பைரவர், நவக்கிரக சந்நிதிகள் உள்ளன. இத்தல விநாயகர் நினைத்தது முடிக்கும் விநாயகர் என்ற பெயருடன் விளங்குகிறார்.  
இத்தலத்திலுள்ள கோஷ்ட தட்சிணாமூர்த்தி வித்தியாசமானவர். கல்லாலான மரத்தடியில் அமர்ந்து சனகாதி முனிவர்களுக்கு உபதேசம் செய்வதைப் போன்று அமையாமல், தானே தவநிலையில் உபதேசம் செய்வது போன்று தட்சிணாமூர்த்தி திருவுருவின் கீழ் பிரகதீஸ்வரர் என்ற சிவபெருமானே உபதேசம் கேட்பதாக அமைந்துள்ளது ஓர் அரிய காட்சியாகும்.
# திருவெற்றியூர் பாகம்பிரியாள் உடனுறை வன்மீகநாதர் கோயில்

## சிறப்பு நாட்கள்

- வியாழன் மாலை முதல் வெள்ளி மாலை வரை.
# திருவெற்றியூர் பாகம்பிரியாள் உடனுறை வன்மீகநாதர் கோயில்

## திருவிழா

- ஆடி மாதத்தில் பாகம்பிரியாள் அம்மனுக்குப் பூச்சொரிதல் விழா சிறப்பாக நடைபெறுகிறது.
# திருவெற்றியூர் பாகம்பிரியாள் உடனுறை வன்மீகநாதர் கோயில்

## அமைவிடம்

திருவாடானை - தொண்டி மாநில நெடுஞ்சாலையில் ஐந்து கி.மீ. தொலைவில் உள்ள, காடாகுடி விலக்கிலிருந்து வலப்புறம் செல்லும் சாலையில், ஆறு கி.மீ. தொலைவில் திருவெற்றியூர் தலத்தை அடையலாம். இத்தலத்தின் அஞ்சல் சுட்டு எண்: 623407 ஆகும்.
# டபிள்யூ3எம்

**டபிள்யூ3எம்** (w3m) என்பது இணைய உலாவி ஆகும். இது லினக்சு வகைக் கணினிகளின் முனையத்தில் மட்டும் செயற்படும், பனுவல்(Text) வகை உலாவி ஆகும். இருப்பினும் வரைகலை வடிவ உலாவி(GUI) போன்றே படங்கள் உட்பட தெரியும் திறன் உடையதாக திகழ்கிறது. தற்போது இதன் விரிவாக்க நிரலாக்கம் நிறுத்தி வைக்கப்பட்டுள்ளது. யப்பான் நாட்டு நிரலா் குழுமத்தால் இது உருவாக்கப்பட்டது. யப்பானிய மொழியில், "w3m" என்றால் ("WWW wo miru = WWWを見る) "இணையதளங்களைப் பார்ப்பதற்கு" என்பது பொருள் ஆகும். இமேக்சு உரைத்தொகுப்பியில் இது பயன்படுத்தப்படுகிறது.
# நாகம் (திரைப்படம்)

***நாகம்*** (*Naagam*) 1985இல் சோழ ராஜனின் இயக்கத்தில், என். இராதாவின் தயாரிப்பில் வெளியான தமிழ்த் திரைப்படமாகும். இத்திரைப்படத்தில் அர்ஜூன், அம்பிகா, சசிகலா, சந்திரசேகர், எஸ். எஸ். சந்திரன் ஆகியோர் முன்னணிப்பாத்திரங்களில் நடித்துள்ளனர். இத்திரைப்படத்திற்கு சங்கர் கணேஷ் இசையமைத்துள்ளார்.
# நாகம் (திரைப்படம்)

## நடிகர்கள்

- அர்ஜூன்
- அம்பிகா
- சசிகலா,
- சந்திரசேகர்
- எஸ். எஸ். சந்திரன்
- அனுராதா
- ராதாரவி
# நாகம் (திரைப்படம்)

## இசை

இத்திரைப்படத்திற்கான இசையை சங்கர் கணேஷ் அமைத்துள்ளார்.  
| **எண்** | **பாடல்** | **பாடகர்(கள்)** | **பாடல்** | **நீளம் (நிமி.:நொடிகள்)** |  |
| --- | --- | --- | --- | --- | --- |
| 1 | தேனாண்டாள் | பி. சுசீலா | வாலி | 05.18 |  |
| 2 | சின்ன நிலா | வாணி ஜெயராம் | வாலி | 04.49 |  |
| 3 | அம்மா அம்மம்மா | எஸ். பி. சைலஜா | வாலி | 04.16 |  |
| 4 | ஊத்துங்கடா | இலதா | வாலி | 04.11 | } |
# 4ஜி (திரைப்படம்)

** 4ஜி** வெங்கட் பக்கர் இயக்கத்தில், ஜி. வி. பிரகாஷ் குமார், காயத்ரி சுரேஷ், சுரேஷ் சந்திர மேனன் உள்ளிட்டோரின் நடிப்பில் வெளியாகவுள்ள தமிழ்திரைப்படம். இத்திரைப்படம் ஜி. வி. பிரகாஷ் குமாரின் இசையில், டி. வி. தருண்பாலாஜி ஒளிப்பதிவில், லியோ ஜான் பாலின் படத்தொகுப்பில் உருவாகி வருகின்றது. இத்திரைப்படத்தின் படப்பணிகள் 2016இல் தொடங்கின.
# 4ஜி (திரைப்படம்)

## நடிப்பு

- ஜி. வி. பிரகாஷ் குமார்
- காயத்ரி சுரேஷ்
- சுரேஷ் சந்திர மேனன்
- சதீஸ்
- கிஷோர் ராஜ்குமார்
# 4ஜி (திரைப்படம்)

## படப்பணிகள்

இத்திரைப்படத்தின் படப்பிடிப்புப்பணிகள் 2016இல் தொடங்கின. இப்படத்தின் இயக்குநர் வெங்கட் பக்கர் இயக்குநர் ஷங்கரிடம் பணியாற்றியவர். ஜி. வி. பிரகாஷ் குமாரும் சதீசும் இப்படத்தில் பணியாற்ற ஒப்பந்தமான பிறகு 2016இல் இப்படத்திற்கான தொடக்கவிழா நடைபெற்றது. தன் மற்ற திரைப்படங்களின் பணிகளுக்கு ஊடாக இப்படத்தில் நடிப்பதாக பிரகாஷ் குமார் தெரிவித்துள்ளார். பல தமிழ்ப்படங்களில் 1990ஆம் ஆண்டு வாக்கில் நடித்துள்ள சுரேஷ் சந்திர மேனன் இப்படத்தில் நடித்துள்ளார். இத்திரைப்படத்தின் படப்பிடிப்பு ஐதராபாத்தில் நவம்பர் 2016இல் தொடங்கியது.
# கொகஷி

**கொகஷி** ( (<span lang="ja">こけし</span><span>,</span> *こけし*, kokeshi), என்பவை சப்பானிய பொம்மைகள். இவை வடக்கு சப்பானை பூர்வீகமாக கொண்டவை. இவை மரத்தைக் கொண்டு கைகளால் செய்யப்படும் பொம்மைகளாகும், இவை பெரிய உருண்டைத் தலை, கை கால் இல்லாத உருளை உடல் அதில் எளிய வண்ணக் கோடுகளுடன் இருக்கும். கண், காது, மூக்கு எனச் சில கறுப்புத் தீற்றல்கள் மட்டுமே முகத்தில் வரையப்படும். உடலில் கறுப்பு, சிவப்பு, மஞ்சளில் எளிய பூ வேலைப்பாடுகள் இருக்கும். அதன் மேலே மெல்லிய மெழுகு பூச்சுடன் இருக்கும். கோகேஷி பொம்மைகளின் ஒரு தனிச் சிறப்பானது அவை கை கால்கள் இல்லாது இருப்பது ஆகும். மொம்மையின் கீழே பொதுவாக அதை உருவாக்கிய கலைஞரின் கையொப்பத்தைக் கொண்டிருக்கும்.
# கொகஷி

## வரலாறும், சொற்பிறப்பியலும்

கோகேஷியின் தோற்றம் மற்றும் பெயர் குறித்த தகவல்கள் தெளிவாக இல்லை, இது வரலாற்றுரீதியாக 小芥子, 木牌子, 木形子, மற்றும் 木芥子 என எழுதப்பட்டது. 1939 ஆகத்தில் நருக்கா ஓன்சனில் உள்ள ஜப்பானின் அனைத்து ஜப்பானிய கொக்கேஷி கண்காட்சியில் (全国こけし大会) ஹிரகனா உச்சரிப்பு こ け என்று ஏற்றுக்கொள்ளப்பட்டது.  
மரபுவழியாக "கொகஷி" என்ற சொல்லானது மர (木 ki, ko) அல்லது சிறிய (小 கோ) மற்றும் பொம்மைகள் (芥子 keshi) ஆகிய சொற்களிலில் இருந்து பெறப்பட்டது என்பது ஒரு நம்பத்தகுந்த கோட்பாடாகும்.  
கொகஷி முதலில் டோக்கியோ பிராந்தியத்திலும் பிறகு மற்ற மருத்து நீருற்று பகுதிகளுக்கும் பரவியது. சப்பான் நாட்டின் வட கிழக்கில் உள்ள ஒன்சென் வெந்நீர் ஊற்றுகளுக்குப் புகழ்பெற்ற பகுதி என்பதால் உடற்பிடிப்பு கருவிகளில் ஒன்றாகவும் இந்தப் பொம்மை ( (1600-1868) தயாரிக்கப்பட்டதாக கூறப்படுகிறது.
# கொகஷி

## பொம்மை

செர்ரி, மிசுகி போன்ற மரங்களில் இருந்து கொகஷி பொம்மைகள் செய்யப்படுகின்றன. பொம்மை செய்யத் தொடங்குவதற்கு முன்னர் மரமானது பல மாதங்கள் பக்குவப்படுத்தப்படும். பின்னர் முதலில் கரடாக மரத்திலிருந்து பொம்மையை வெட்டியெடுப்பார்கள். பின்னர் அதை கடைசல் எந்திரத்தில் கொடுத்துக் கடைந்து மெருகேற்றுவார்கள்.
தலையையும் உடலையும் தனித்தனியாகச் செய்து பின்னர் பொருத்தி வண்ணங்களைத தீட்டுவார்கள். ஆண், பெண் என இரண்டு பாலின கொகஷி பொம்மைகளும் உண்டு.
# கொகஷி

## நம்பிக்கைகள்

மருத்துவ வசதிகள் அவ்வளவாக இல்லாத அக்கால சப்பானில், குழந்தைகள் பிறப்பதற்கு முன்பும் பிறந்த பின்பும் உயிரிழப்பது அதிகமாக இருந்தது. ஆரோக்கியமான குழந்தைகளைப் பெறுவதற்கு ஆசைப்படும் அம்மாக்களின் பிரார்த்தனையின் வெளிப்பாடாகவும் இந்த கொகஷி பொம்மைகள் இருந்துள்ளன.  
ஈரத்தன்மையுள்ள மரங்களிலிருந்து செய்யப்படும் கொகஷி பொம்மைகளை வீட்டில் வைத்திருந்தால் தீ விபத்துகளிலிருந்து தடுக்கும் என்ற நம்பிக்கையும் இருந்துள்ளது  
ஒரு சப்பானியக் குழந்தையின் குழந்தைப் பருவத்துடன் சேர்ந்தே கொகஷி பொம்மை இருப்பதால். அந்தக் குழந்தை வளர்ந்த பிறகு அதன் தொலைந்து போன குழந்தைப் பருவம் கொகஷிக்குள் நினைவாகத் தங்கிவிடுவதாக ஜப்பானியர்கள் நம்புகிறார்கள்.
# கோன்னீ வாக்கர்

**கோன்னீ வாக்கர்** *Connie Walker* (பிறப்பு:1957) ஓர் அமெரிக்க வானியலாளர் ஆவார். இவர் தேசிய ஒளியியல் வான்காணகத்தின் முதுநிலைப் பணியாளராக உள்ளார். இவர் தேசிய ஒளியியல் வான்காணக ஆராய்ச்சி சார்ந்த அறிவியல் கல்வித் துறையில் பணிபுரிகிறார். அங்கே இவர் சிறுவருக்கான வானியல்பயிற்ருவிப்பதற்கான பாட்த்திட்ட்த்தை ஆசிரியர்கள் உருவாக்க உதவிவருகிறார். இவர் இரவுப் பூவுலகம் திட்டத்துக்கும் இவர் வான் திட்டத்திற்கும் (Project Astro) இயக்குநராக உள்ளார். மேலும், இவர் பன்னாட்டு இருண்டவானக் கழகத்திலும் பசிபிக் வானியல் கழகத்திலும் இயக்குநர் குழும உறுப்பினராகவும் உள்ளார். இவர் பன்னாட்டு வானியல் ஆண்டின் இருண்ட வான விழிப்புணர்வுத் திட்டத்தின் தலைவராவார். இவர் பூவுலக வானியல் மாத இருண்ட வான விழிப்புணர்வு திட்டத்துக்குத் தொடர்ந்து தலைமை தாங்கி வருகிறார். இவர் பன்னாட்டு வானியல் ஒன்றியத்தின் ஆணையம் 50 இன் தலைமைப் பொறுப்பில் உள்ளார்.  
இவர் வானியல், ஒளி மாசு பற்றிய பரப்பலிலும் கல்வியிலும் முனைவாகச் செயல்பட்டு வருகிறார். இவர் 2001 இல் இருந்து தேசிய ஒளியியல் வான்காணகத்தில் பணிபுரிகிறார்.  
29292 கோன்னீ வாக்கர் எனும் சிறுகோள் இவரது நினைவாகப் பெயரிடப்பட்டுள்ளது.  
}}
# பிரான்க் வில்செக்

**பிரான்க் வில்செக்** (பிறப்பு மே 15,1951) ஒரு அமெரிக்க கோட்பாட்டு இயற்பியலாளர். இவர் 2004 ஆம் ஆண்டிற்கான இயற்பியலுக்கான நோபல் பரிசு டேவிட் கிராஸ் மற்றும் ஹக் டேவிட் பொலிட்ஸர் ஆகியோருடன் இணைந்து குவைய நிறஇயக்கவியலில்(Quantum chromodynamics) அணுகு வழி சுதந்திரம் கண்டுபிடித்ததற்காக கிடைத்தது.
# இரிம் துருக்கிமேனி

**இரிம் துருக்கிமேனி** *(Rim Turkmani)* சிரியாவில் பிறந்த பிரித்தானிய வானியற்பியலாளர் ஆவார். இவர் முன்பு இலண்டன் இம்பீரியல் கல்லூரியில் இருந்தார். இவர் அரசு கழகத்தின் டோரதி ஆட்ஜுகின் ஆய்வுறுப்பினரும் ஆவார். இவர் தமாசுகசு பலகலைக்கழகத்தில் பொறியியலில் இளமறிவியல் பட்டம் பெற்றார். பின்னர் இவர்சுவீடனுக்குச் சென்று சால்மர்சு பல்கலைக்கழகத்தில் இயற்பியலில் மூதறிவியல் பட்டப்படிப்பை மேற்கொண்டார். அங்கேயே இவர் தன் முனைவர் பட்டத்தையும் வானியற்பியலில் பெற்றார்.
# இரிம் துருக்கிமேனி

## சொந்த வாழ்க்கை

இவர் அராபிய-பிரித்தானியப் புரிதல் மன்ற இயக்குநரான கிறிசு டாயில் என்பவரை மணந்தார்.
# எலிசபெத் வில்லியம்சு

**எலிசபெத் இலாங்குதன் வில்லியம்சு** *(Elizabeth Langdon Williams)* (பிப்ரவரி 8, 1879, புட்னாம், கன்னெக்டிகட் – 1981) ஓர் அமெரிக்க வானியலாளர் ஆவார். இவர் 1903 இல் மசாசூசட் தொழில்நுட்ப நிறுவனத்தில் இயற்பியலில் இளவல் பட்டம் பெற்றார். இவர் தொடக்கநிலைப் பெண் பட்டதாரிகளில் ஒருவராவார். இவர் பெர்சிவால் உலோவலால் ஒரு புதிய கோளைக் கண்டறிய பணிக்கு அமர்த்தப்பட்டார். இவர் 1915 இல் உலோவலில் இருந்த மாந்தக் கணிப்பாளருக்குத் தலைமை வகித்தார். இவரது கணக்கீடுகள் புளூட்டோவைக் கண்டறிவதற்கான படிமத்தைப் படம்பிடித்தாலும் இவர் வான்காணகத்தை விட்டு 1930 இலேயே விட்டுவிலகிவிட்டார். கிளைடு தாம்பவுக் இறுதியாக 1930 இல் இப்ப்படிமத்தின் சிறப்பை உணர்ந்தார். இவர் 1922 இல் ஜார்ஜ் கால் ஆமிள்டன் எனும் வேறொரு வானியலாளரை மணந்தார்.
# உலூசியான்னி வால்கோவிச்

**உலூசியான்னி வால்கோவிச்** *(Lucianne Walkowicz)* ஓர் அமெரிக்க வானியலாளர் ஆவார். இவர் ஆடுலர் கோளரங்கத்தில் பணிபுரிகிறார். இவர் உடுக்கணக் காந்தச் செயல்பாடு ஆய்வுக்கும் தன் புறக்கோள் உயிரினங்களின் வாழ்தகவின்பாலான தாக்க ஆய்வுக்கும் பெயர்பெற்றவர். இவர் 2008 இல் இருந்து பேரியல் வானளக்கைத் தொலைநோக்கி, மாறும் விண்மீன் கூட்டிணைவுக்குத் தலைமை ஏற்றுவருகிறார் இவர் பேரியல் வானளக்கைத் தொலைநோக்கித் தரவு அறிவியல் ஆய்வுநல்கைத் திட்டத்தின் நிறுவன உறுப்பினரும் ஆவார். இவர் இருண்ட வான இயக்கப் பரப்புரைக்காக பன்னாட்டளவில் பெயர்பெற்றவர். இவர் 2011 ஆம் ஆண்டின் காவ்லி ஆய்வுறுப்பினராகவும் 2012 ஆம் ஆண்டின் TED முதுநிலை ஆய்வுறுப்பினராகவும் தேசிய அறிவியல் கல்விக்கழகத்தால் அறிவிக்கப்பட்டார்.  
இவர் வெர்னர் கெர்சோகின் 2016 ஆம் ஆண்டு ஆவணமாகிய *Lo and Behold* இல் தோன்றியுள்ளார்.
# தோரித் கோப்லீட்

**எல்லன் தோரித் கோப்லீட்** *(Ellen Dorrit Hoffleit)* (மார்ச்சு 12, 1907 &ndash; ஏப்பிரல் 9, 2007) ஓர் அமெரிக்க வானியலாளர் ஆவார். இவர் யேல் பல்கலைக்கழகத்தில் முதுநிலை ஆய்வாளராக உள்ளார். இவர் மாறும் விண்மீன்கள், வானளக்கை, கதிர்நிரலியல், பொலிவு விண்மீன் அட்டவணை, விண்கற்கள் ஆய்வுக்காகப் பெயர்பெற்றவர். இவர் பல தலைமுறை இளம்பெண்களை வானியல் உறுப்பினராக்கியவர் ஆவார்.
# கோராபுட்

**கோராபுட்** (**Koraput**) இந்தியாவின் ஒடிசா மாநிலத்தின் கோராபுட் மாவட்டத் தலைமையிட நகரமும், நகராட்சி மன்றமும் ஆகும்.  
சுற்றுலாத் தலமான கோராபுட் நகரத்தை சுற்றிலும் அடர்ந்த காடுகள் கொண்ட தேவ்மாலி மலைத்தொடர்களும், குப்தேஷ்வர் குகைகளும், தூத்மா அருவியும் உள்ளது.  
கோராபுட் நகரம் விசாகப்பட்டினத்திலிருந்து 214 கி.மீ. தொலைவிலும்; புவனேஸ்வரிலிருந்து 504 கி.மீ. தொலைவிலும் உள்ளது.
# கோராபுட்

## பழங்குடிகள்

, ஒடிசா]]  
இந்தியாவின் பழங்குடிகள் வளையத்தின் ஒரு பகுதியாக தெற்கு ஒடிசாவின் கோராபுட் மாவட்டம் விளங்குகிறது.  
கோராபுட் நகரம் தொழில்மயமாதல், நகர்மயதால் விளைவாக காடுகள் அழிக்கப்படுவதால், இப்பகுதி வாழ் பழங்குடி மக்களின் பண்பாடு, நாகரீகம், தொழில் முறைகள் பெரிதும் மாறிவருகிறது. கோராபுட் ஜெகன்நாதர் கோயில் தலத்தை **சபர சிறீ சேத்திரம்** என்றழைப்பர்.
# கோராபுட்

## புவியியல்

பாகையில் கோராபுட் நகரம் அமைந்துள்ளது. கோராபுட் கடல் மட்டத்திலிருந்து 870 மீட்டர் உயரத்தில் உள்ளது.  
வம்சதாரா ஆறு, மேச்சகுந்தா ஆறு மற்றும் கோலப் ஆறுகள் கோராபுட் நகரத்திலும், சுற்றிலும் பாய்கிறது. நகரத்தைச் சுற்றியிலுள்ள சந்திரகிரி மற்றும் தேவ்மாலி மலைகளில் தூத்மா, பக்ரா மற்றும் கண்டஹத்தி அருவிகள் நீரைக் கொட்டுகிறது.
8807 சதுர கிலோ மீட்டர் பரப்பளவு கொண்ட கோரபுட் நகரத்தின், 2011ம் ஆண்டின் மக்கட்தொகை கணக்கெடுப்பின் படி, மக்கள் தொகை 47,468 ஆகும்.
# கோராபுட்

## பொருளாதாரம்

கோராபுட் நகரத்திலிருந்து 15 கிலோ மீட்டர் தொலைவில் உள்ள சுனபேடாவில் இந்துஸ்தான் ஏரோனாடிக்ஸ் லிமிட்டெட் நிறுவனம் மிக் மற்றும் சுகோய் போர் வானூர்திகளின் மோட்டார் இயந்திரங்களை தயாரிக்கிறது.  
கோராபுட் நகரத்தை ஒட்டியுள்ள தமஞ்சோடியில் தேசிய அலுமினியம் நிறுவனத்தின் (NALCO) சுரங்கங்கள் உள்ளது.
# கோராபுட்

## போக்குவரத்து

### தொடருந்து வசதிகள்

கோராபுட் நகரத்தின் தொடருந்து நிலையம், புவனேஸ்வர், புரி, கட்டக், ஜெகதல்பூர், ராய்ப்பூர், ரூர்கேலா, ஹவுரா, விஜயநகரம் மற்றும் விஜயவாடா நகரங்களை இருப்புப் பாதை மூலம் இணைக்கிறது.
# கோராபுட்

## போக்குவரத்து

### சாலை வசதி

ராய்ப்பூரையும், விசாகப்பட்டினத்தை இணைக்கும் தேசிய நெடுஞ்சாலை எண் 26 (43) கோராபுட் நகரத்தின் வழியாக செல்கிறது. விசாகப்பட்டினம் மற்றும் விஜயநகரத்திலிருந்து ஜெய்ப்பூர், உமர்கோட், ஜெகதல்பூர் வழியாக செல்லும் பேருந்துகள் கோராபுட் வழியாக செல்கிறது.
# கோராபுட்

## கல்வி

- ஒரிசா மத்தியப் பல்கலைக்கழகம், கோராபுட்
- எஸ் எல் என் மருத்துவக் கல்லூரி
- சித்தார்த் பொறியியல் மற்றும் தொழில் நுட்பக் கல்லூரி
- வானூர்தி பொறியியல் கல்லூரி
# கோராபுட்

## இதனையும் காண்க

- கோராபுட் மாவட்டம்
# இலித்தியோபாசுப்பேட்டு

**இலித்தியோபாசுப்பேட்டு** *(Lithiophosphate)* என்பது Li<sub>3</sub>PO<sub>4</sub> என்ற மூலக்கூற்று வாய்ப்பாடு கொண்ட இலித்தியம் உலோகத்தின் கனிமம் ஆகும். தூய்மையான இலித்தியம் ஆர்த்தோபாசுப்பேட்டின் இயற்கை வடிவம் இலித்தியோபாசுப்பேட்டு என்று கருதப்படுகிறது. மிகவும் அரிதான வகை கனிமமான இது சிலவகையான சிறப்பு அனற்பாறைகளில் தோன்றுகிறது.  
பன்னாட்டு கனிமவியல் சங்கம் இலித்தியோபாசுப்பேட்டு கனிமத்தை Lip என்ற குறியீட்டால் அடையாளப்படுத்துகிறது.
# குவாலத் தெர்லா தமிழ் பள்ளி

**குவாலத் தெர்லா தமிழ் பள்ளி**, கேமரன் மலையில் பிரபலமானப் பள்ளிகளில் குவாலத் தெர்லா தமிழ் பள்ளியும் ஒன்றாகும். ஒன்றாம் ஆண்டு முதல் ஆறாம் ஆண்டு வரை மொத்தம் ஆறு வகுப்புகள் உள்ளன. புளு வேளி, கம்போங் இராஜா, குவாலத் தெர்லா, ட்ரிங்காப் போன்ற இடங்களில் இருந்து பெரும்பாலானக் குழந்தைகள் குவாலத் தெர்லா தமிழ் பள்ளியில் பயில்கின்றனர். அப்பள்ளியில் படித்த மாணவர்கள் பலர் வாழ்வில் பல சாதனைகளைப் படைத்து அப்பள்ளிக்குப் பெருமை சேர்த்துள்ளனர்.
# லிங்சு

**லிங்சு** (links) என்பது இணைய உலாவி ஆகும். இது லினக்சு வகைக் கணினிகளின் முனையத்தில் மட்டும் செயற்படும், பனுவல்(Text) வகை உலாவி ஆகும். இருப்பினும், பயர்பாக்சு போன்ற இணைய உலாவிகளைப் போல, பட்டியல் வடிவப் பக்கங்களையும், அட்டவணைகளையும் காண இயலும். மேலும், பதிவிறக்கம் செய்யும் வசதியும் உள்ளது. பக்கங்களை மேலும், கீழும் நகர்த்த (scroll) இயலும். நிறங்களையும் காண இயலக்கூடிய வகையில் தனித்துவம் பெறுகிறது. மிகுலாசு படோக்க (Mikuláš Patočka) என்ற செக் குடியரசைச் சார்ந்தவரின் குழுமம் இதனை உருவாக்கினர்.
# மசிதேவா ஜெயந்தி

யில் உள்ள மடிவாளா மசிதேவா சிலைக்கு மாலை அணிவித்தல்]]
**மசிதேவா ஜெயந்தி** மசிதேவா லிங்காயத் மதத்தை உலகம் முழுவதும் இருக்கும் மக்களை தழுவ செய்வதில் அவருடைய பங்கு பெரும் அளவில் இருந்ததது,அது மட்டும் அல்லாமல் அவர் சிவ சரணாஸ் மக்களுக்காக பிஜிலா அரசை எதிர்த்த மாவீரனும் கூட.அவர் பெருமையை கன்னட மக்கள் மட்டும் அல்லாமல் அனைத்து தரப்பட்ட மக்களாலும் கொண்டாடபட்டு வருகிறது முக்கியமாக ஆந்திரா,மகாராஷ்டிரா,தமிழ்நாடு மக்களும் இவருடைய ஜெயந்தி விழாவை சிறப்பித்து வருகின்றனர்.
கர்நாடக அரசாங்கத்தால் அரசு விழாவாக கொண்டாடப்பட்டு வருகிறது.கடந்த 2017 ஆம் ஆண்டு அரசு சார்பில் எழுவது லட்சம் வரை அவருடைய ஜெயந்தி விழாவிற்கு ஒதுக்கப்பட்டிருக்கிறது.
# மசிதேவா ஜெயந்தி

## இதையும் காண்க

- மடிவாளா மசிதேவா
- பசவர்
# ஃபால்கான் ஹெவி

**கனரக பால்கான்** (*Falcon Heavy*, **பால்கான் ஹெவி**) என்பது உலகின் மிகப்பெரிய ஏவூர்தி ஆகும். இது மீண்டும், மீண்டும் பயன்படுத்தக்கூடிய ஏவூர்தி. இது ஸ்பேஸ் எக்ஸ் என்ற நிறுவனம் மூலம் தயாரிக்கப்பட்டு வெற்றிகரமாக ஏவப்பட்டது. உலகிலேயே இதுதான் பெரிய சக்தி வாய்ந்த ராக்கெட் ஆகும். 18 போயிங் விமானங்களுக்கு இணையான சக்தியும், 747 ஜெட் விமானங்களுக்கு இணையாக வேகமும் கொண்டது. எதிர்காலத்தில் நிலவிற்கு, செவ்வாய்க்கும் மனிதர்களை அனுப்ப இந்த ராக்கெட் பயன்படுத்தப்பட இருக்கிறது. இதில் ஒரு டெஸ்லா கார் வைக்கப்பட்டு விண்வெளியில் அனுப்பப்பட்டுள்ளது.
**அளவு:-**  
| உயரம் | 70 மீ (230 அடி) |  |
| --- | --- | --- |
| விட்டம் | 3.66 மீ (12.0 அடி) | } |
# கெல்லீஸ் கோட்டையகம்

**கெல்லீஸ் காசல்** (*Kellie's Castle* அல்லது *Kellie's Folly*)என்பதுமலேசியாவின் பேராக் மாநிலத்தின்,கிந்தாமாவட்டத்தின்பத்து காஜாவில்உள்ளஓர்அரண்மனை ஆகும்.வேலைமுடிவுபெறாத, பாழடைந்த மாளிகையானது, இசுக்கொட்லாந்துபண்ணையரான வில்லியம் கெல்லி-ஸ்மித் என்பவரால் கட்டப்பட்டது.  
இதனைத் தன் மனைவிக்கு அன்புப் பரிசாக அளிக்க திட்டமிட்டிருந்த நிலையில் அவர் காலமானதால், நிறைவுறாமல் நிற்கிறது. கெல்லியின்அரண்மனையானது ராயா ஆறு (சுங்கை ராயா) அருகே அமைந்துள்ளது.
# கெல்லீஸ் கோட்டையகம்

## பின்னணி

வில்லியம் கெல்லி ஸ்மித் (1870-1926) 1870 ஆம் ஆண்டு ஸ்காட்லாந்தின் மொராய் ஃபிர்த், கெல்லாஸில் பிறந்தார். 1890 ஆம் ஆண்டு,தன் 20ஆம் வயதில் மலேசியாவுக்குகட்டடப் பொறியாளராக வந்தார்.  
அங்குஅவர் சார்லஸ் ஆல்மா பேக்கரின் சர்வே நிறுவனத்தில் சேர்ந்தார்,அவர் பேருக் கஜாக், பேராக் மாநிலத்தில் 9000 ஹெக்டேர் காடுகளை அழிக்க மாநில அரசுகளிலிருந்து சலுகைகளை பெற்றார்.பேக்கருடன் தனது தொழில்முனைப்பினால்பெற்ற கணிசமான இலாபத்தைக் கொண்டு, ஸ்மித் கிந்தா மாவட்டத்தில் 1,000 ஏக்கர் (405 ஹெக்டர்) காட்டில் நிலத்தை வாங்கி, ரப்பர்தோட்டத்தைஉருவாக்கியும்,வெள்ளீய சுரங்கத் தொழிலிலும் இறங்கினார்.  
கெல்லீஸ் தனது ஸ்காட்டிஷ் காதலியான, ஆக்னசை திருமணம் செய்து கொண்டு, 1903 ஆம் ஆண்டு மலாயாவிற்குஅழைத்து வந்தார். அவர்களுக்கு அடுத்த ஆண்டே ஹெலன் என்ற மகள்பிறந்தாள்.  
1909 ஆம் ஆண்டில் ஸ்மித் தனது முதல் மாளிகையாக "கெல்லாஸ் ஹவுஸ்." என்றமாளிகையைக்கட்டினார், இது 1911செப்டம்பர் 15 அன்று லண்டன் நிதியியல் செய்தித்தாளில் குறிப்பிடப்பட்டிருந்தது.
# கெல்லீஸ் கோட்டையகம்

## வரலாறு

1915 இல், அவரது மகன்ஆண்டனி பிறந்ததபிறகு ஸ்மித்,தமிழக கட்டிடக் கலையை பின்னணியாகக் கொண்டு பெரிய அரண்மனையைக்கட்ட ஸ்மித் திட்டமிட்டார். தமிழகக் கட்டிடக் கலையில்அரண்மனையைக்கட்ட தமிழக கட்டிடக் கலைஞர்கள் 70பேரை மலேசியாவுக்கு அழைத்துச் சென்றார்.  
கட்டடத்துக்குதேவைப்பட்டசெங்கல்லையும் மணல்,பளிங்குபோன்றவற்றைஇந்தியாவில்இருந்துஇறக்குமதிசெய்து 1890-களில் இந்த அரண்மனையைக்கட்டது தொடங்கினார். இதை ஆறுமாடி கட்டடமாக கட்ட திட்டமிட்டு,உள் டென்னீஸ்விளையாட்டுஅரங்கம்போன்றவற்றுடன்கட்டத்தொடங்கினார்.  
கட்டடப்பணியின்போது பணியில் ஈடுபட்ட தொழிலாளர்களை,இன்ஃப்ளூ கடுமையாகத் தாக்கியது.இதனால்அருகே ஒரு கோவில் கட்டுவதற்கு தொழிலாளர்கள் அவரை அணுகியபோது, ஸ்மித் உடனடியாக ஒப்புக்கொண்டார்.  
அவரது பெருந்தன்மைக்குநன்றிகாட்டும் விதமாக, அவர்கள்கட்டிய முருகன் கோவில்சுவரில் மற்ற தெய்வங்களுக்கு அருகில் அவருக்கும் ஒரு சிலைஅமைக்கப்பட்டது.அரண்மனையில்இருந்து கோவிலுக்கு ஒரு சுரங்கப்பாதை கட்டப்பட்டது என்று நம்பப்படுகிறது. (மாளிகைவேலைக்குச்சென்ற தமிழ்த் தொழிலாளர்களின் வம்சாவளியைச் சேர்ந்தவர்கள் இன்னும் அருகில் வசிக்கிறார்கள்.)  
1926 இல் போர்த்துக்கல், லிஸ்பனுக்கு பயணம்மேற்கொண்ட போது, 56 வயதில் வில்லியம் கெல்லி ஸ்மித் இறந்தார்.இதனால்பெருந்துயருக்குஆளான வில்லியமின் மனைவி ஸ்காட்லாந்துக்குச் சென்றுவிட முடிவு செய்தார்; கோட்டையின் கட்டுமானம் தமிழ்த் தொழிலாளர்களால் முடிக்கப்படாத நிலையிலேயே இருந்தது.இறுதியில், "கெல்லிஸ் ஃபோலி" அல்லது "கெல்லியின் கோட்டை" என்று அழைக்கப்பட்ட கெல்லாஸ் ஹவுஸ், ஹாரிஸன்ஸ் மற்றும் க்ரோஸ்பீல்டு என்ற பிரித்தானிய நிறுவனத்திற்கு விற்கப்பட்டது.
# கெல்லீஸ் கோட்டையகம்

## கெல்லியின் கோட்டை இன்று

கெல்லியின்மாளிகைதற்போது ஒரு பிரபலமான உள்ளூர் சுற்றுலாதலமாக உள்ளது, சிலர் அதை பேய்மாளிகை என்று நம்புகின்றனர்.  
இங்கு 1999ஆண்டில் அன்னா அன்ட் த கிங் மற்றும் 2000 ஆம் ஆண்டு ஸ்கைலைன் க்ரூசர்ஸ் ஆகியபடங்கள்எடுக்கப்பட்டன.
# பங்கோர் தீவு

**பங்கோர் தீவு** (மலாய்: *Pulau Pangkor*; ஆங்கிலம்: *Pangkor Island*); மலேசியா, பேராக், மஞ்சோங் மாவட்டத்தில் உள்ள ஒரு தீவு.  
இந்தத் தீவு, மலேசியாவில் மட்டும் அல்ல; உலகளாவிய நிலையில் நன்கு அறியப்பட்ட சுற்றுலா இடமாகும். பினாங்கு மற்றும் கோலாலம்பூருக்கு இடையில் பேராக், லூமுட் கடற்கரையில் பாங்கோர் தீவு அமைந்து உள்ளது.  
பருவமழை தாக்கத்தால் பாதிப்பு இல்லாத தீவு. ஆண்டு முழுவதும் மிதமான தட்பவெப்ப நிலை. மலேசியாவில் பார்க்க வேண்டிய பிரபலமான இடங்களில் ஒன்றாகும்.
# பங்கோர் தீவு

## பொது

பங்கோர் தீவிற்கு அருகில் பாங்கோர் லாவுட் தீவு *(Pangkor Laut Island);* கியாம் தீவு *(Giam Island);* மெந்தாகோர் தீவு *(Mentagor Island);* சிம்பான் தீவு *(Simpan Island)* மற்றும் துக்குன் தெரிண்டாக் தீவு *(Tukun Terindak Island)* ஆகிய தீவுகள் உள்ளன. பாங்கோர் தீவில் ஏறக்குறைய 30,000 மக்கள் வாழ்கிறார்கள். இந்தத் தீவின் முக்கிய தொழில்கள் சுற்றுலாத் துறை மற்றும் மீன்பிடித்தல்.  
தாய்லாந்து மொழியில் “பாங் கோ” என்றால் “அழகான தீவு” என்று பொருள்படும். அதிசயமான நிலப்பரப்பைக் கருத்தில் கொண்டு அந்தத் தீவிற்கு அவ்வாறு பெயர் வைக்கப்பட்டது.
# பங்கோர் தீவு

## புவியியல்

பங்கோர் தீவு 18 சதுர கி மீ. நிலப்பரப்பைக் கொண்டது. தீபகற்ப மலேசியாவில் இருந்து மலாக்கா நீரிணையில் 3.5 கிலோமீட்டர் (2.2 மைல்) தொலைவில் உள்ளது. தீவின் உட்புறத்தில் நிறைய காடுகள் உள்ளன. அந்தக் காடுகளில் 65 ஊர்வன இனங்கள்; 17 நிலநீர் வாழ்வன இனங்கள்; மற்றும் 82 ஊர்வன இனங்கள் *(herpetofaunal species)* உள்ளன.
# பங்கோர் தீவு

## வரலாறு

வரலாற்று ரீதியாகப் பார்த்தால், இந்தப் பாங்கோர் தீவு உள்ளூர் மீனவர்கள், வணிகர்கள் மற்றும் கடற்கொள்ளையர்களுக்கு அடைக்கலம் வழங்கிய ஒர் புகலிடமாக விளங்கி உள்ளது.  
17-ஆம் நூற்றாண்டில், பேராக் மாநிலத்தின் ஈய வணிகத்தைக் கட்டுப்படுத்த டச்சுக்காரர்கள் இந்தத் தீவில் ஒரு கோட்டையைக் கட்டினார்கள். அதன் பெயர் பங்கோர் டச்சு கோட்டை *(Dutch Fort).* டச்சுக்காரர்களுக்குப் பின்னர் பிரித்தானியர் இந்தத் தீவிற்கு வந்தார்கள்.  
பிரித்தானியர் இந்தத் தீவிற்குப் வைத்த பெயர் டிண்டிங்ஸ் *(Dindings).* இப்போது இந்தப் பகுதி மஞ்சோங் மாவட்டம் என்று அழைக்கப் படுகிறது. 1874-ஆம் ஆண்டில், இந்தத் தீவில் தான் பிரித்தானிய அரசாங்கத்திற்கும் பேராக் அரச ஆட்சியாளருக்கும் இடையில் ஒரு வரலாற்று ஒப்பந்தம் செய்து கொள்ளப்பட்டது.
# பங்கோர் தீவு

## வரலாறு

### மெரினா தீவு

அந்த ஒப்பந்தத்தின் பெயர் பங்கோர் ஒப்பந்தம் *(Pangkor Treaty).* இந்த ஒப்பந்தத்திற்குப் பின்னர்தான் மலாயா தீபகற்பத்தில் பிரித்தானியர்கள் தங்களின் காலனித்துவ ஆதிக்கத்தைத் தொடங்கினார்கள்.  
2003-ஆம் ஆண்டில், இங்கு செயற்கையாக ஒரு தீவு உருவாக்கப்பட்டது. அதன் பெயர் மெரினா தீவு *(Marina Island).* 2010-ஆம் ஆண்டில் செயல்படத் தொடங்கியது. ஜனவரி 1, 2020 முதல் பங்கோர் தீவிற்கு வரி இல்லாத தகுதியை மத்திய அரசு வழங்கியது. அதனைத் தொடர்ந்து இந்தத் தீவிற்கு சுற்றுலா வருகையாளர்களின் எண்ணிக்கை 40 விழுக்காடு அதிகரித்தது. 2020-ஆம் ஆண்டில் 1.42 மில்லியன் சுற்றுலாப் பயணிகள் வருகை தந்து உள்ளனர்.
# பங்கோர் தீவு

## பங்கோர் தமிழர்களின் அடையாளங்கள்

பங்கோர் தீவில் தமிழர்களுக்கு அடையாளமாக இருப்பது மூன்று இடங்கள். ஒன்று பத்ர காளியம்மன் கோயில். மற்றொன்று பங்கோர் தமிழ்ப்பள்ளி. மூன்றாவது இந்துக்களின் இடுகாடு.  
பங்கோர் தமிழ்ப்பள்ளியும், பத்ரகாளியம்மன் ஆலயமும் பக்கம் பக்கமாக கடலோரம் இருக்கின்றன. அதன் நிலம் தனியார் நிலமாகும். 1953-ஆம் ஆண்டில் இருளப்பன் என்பவர் அந்த நிலத்தை நன்கொடையாக தந்துள்ளார்.
# பங்கோர் தீவு

## பங்கோர் தமிழர்களின் அடையாளங்கள்

### பங்கோர் தமிழ்ப்பள்ளி

நாற்புறமும் கடல் சூழ்ந்த தீவில் ஒரு தமிழ்ப்பள்ளி, பங்கோர் தமிழ்ப்பள்ளி *(SJK (T) Pangkor).* 1953-ஆம் ஆண்டு ஆகஸ்டு மாதம் தோற்றுவிக்கப் பட்டது. கடல் கரையோரத்தில் பத்ர காளியம்மன் ஆலயத்திற்கு அருகில் உள்ளது. கடல் அருகில் இருப்பதால் அந்தப் பள்ளி எழுப்பப்பட்டு இருக்கும் நிலம் உப்பு நீரில் அரிக்கப்பட்டு வந்தது. அதன் ஆபத்தைக் கருத்தில் கொண்டு புதிய பள்ளிக்கூடம் கட்டப்பட்டது.  
பங்கோர் தமிழ்ப்பள்ளியில் 90 மாணவர்கள் பயில்கிறார்கள். 11 ஆசிரியர்கள் பணிபுரிகிறார்கள். பள்ளியின் தலைமையாசிரியர் சுப்பிரமணியம் ரெங்கசாமி. பள்ளியின் மேலாளர் வாரியத் தலைவர் மதுரைமுத்து கிருஷ்ணன்.
# பங்கோர் தீவு

## பங்கோர் தமிழர்களின் அடையாளங்கள்

### பங்கோர் பத்ரகாளியம்மன் ஆலயம்

பங்கோர் கடலோரப் பகுதியில் வாழும் மக்களின் ஆன்மிகக் கலங்கரை விளக்கமாக இந்தக் கோயில் திகழ்கின்றது. சுமார் 150 ஆண்டுகளுக்கு முன் தமிழகத்தில் இருந்து இங்கு வந்த மீனவ மக்களால் இந்தக் காளியம்மன் கோயில் அமைக்கப்பட்டது.  
கடுமையான கடல் அலைகளில் இருந்து தங்களைக் காப்பதற்காகக் கோயில் அமைத்து அம்மனை வழிபட்டு வந்தனர். கடலுக்குச் செல்லும் முன் விளக்கேற்றி வழிபட்டு வந்துள்ளனர். பின்னர் மரத்தின் அடியில் ஆலயம் புனரமைப்புச் செய்யப்பட்டது.  
கிழக்கு நோக்கி அமைந்துள்ள இந்தக் கோயில் கடலின் கடுமையான தாக்கங்களில் இருந்து பக்தர்களைக் காளியம்மன் தெய்வம் காத்து வருவதாக நம்பப் படுகிறது. ஆண்டு தோறும் மாசி மக நாளில் ஆலயத் திருவிழா சிறப்பாகக் கொண்டாடப் படுகிறது.
# ஜெய்பூர், ஒடிசா

**ஜெய்பூர்** (**Jeypore**) இந்தியாவின் ஒடிசா மாநிலத்தின் தென்கிழக்கில் அமைந்த கோராபுட் மாவட்டத்தில் உள்ள நகராட்சி ஆகும். தண்டகாரண்யம் காட்டுப் பகுதியின் கிழக்கு எல்லையின் அமைந்த ஜெய்பூர் நகரத்தின் முப்புறங்களில் கிழக்குத் தொடர்ச்சி மலைகளின் அரக்கு மலைகளால் சூழ்ந்தது. ஜெய்பூர் நகரத்தின் மேற்கில் சத்தீஸ்கர் மாநில எல்லை உள்ளது.  
ஜெய்பூர் நகரம், ஒடிசா மாநிலத் தலைநகரம் புவனேஸ்வரத்திலிருந்து 528 கி.மீ. தொலைவிலும்; விசாகப்பட்டினத்திலிருந்து 215 கி.மீ. தொலைவிலும் உள்ளது.
# ஜெய்பூர், ஒடிசா

## மக்கள் தொகையியல்

2011ம் ஆண்டின் மக்கட்தொகை கணக்கெடுப்பின் படி, ஜெய்பூர் நகரத்தின் மக்கள் தொகை 84,830 பேர் ஆவர்.
# ஜெய்பூர், ஒடிசா

## போக்குவரத்து

### வானூர்த்தி நிலையம்

ஜெய்பூர் வானூர்தி நிலையம், தில்லி, புவனேஸ்வர் மற்றும் விசாகப்பட்டினம் நகரங்களை வானூர்திகள் மூலம் இணைக்கிறது.
# ஜெய்பூர், ஒடிசா

## போக்குவரத்து

### தொடருந்து வசதிகள்

ஜெய்பூர் தொடருந்து நிலையம், புவனேஸ்வர், கோராபுட், ஜெகதல்பூர், விஜயநகரம், விசாகப்பட்டினம் நகரங்களை இருப்புப் பாதை மூலம் இணைக்கிறது.
# ஜெய்பூர், ஒடிசா

## புவியியல் & தட்பவெப்பம்

கடல் மட்டத்திலிருந்து 595 மீட்டர் உயரத்தில் அமைந்த ஜெய்பூர் நகரம் பாகையில் அமைந்துள்ளது. கடல் மட்டத்திலிருந்து 659 மீட்டர் உயரத்தில் அமைந்த ஜெய்பூர் நகரம், தண்டகாரண்யம் காட்டுப் பகுதியின் கிழக்கு எல்லையில், முப்புறங்களில் கிழக்குத் தொடர்ச்சி மலைகளின் அரக்கு மலைகளால் சூழ்ந்தது. ஜெய்பூர் நகரத்தின் மேற்கில் சத்தீஸ்கர் மாநில எல்லை உள்ளது.
கோடைக் காலத்தில் அதிகபட்ச வெப்பம் 45&nbsp;°C ஆகவும்; குளிர்காலத்தில் அதிகபட்ச குளிர் 19&nbsp;°C ஆகவும் கொண்ட இந்நகரத்தில், பருவ மழை குறிப்பிடத்தக்க அளவிலே உள்ளது.
# மேப்ஸ் பூங்கா

## வரலாற்றுக் காலக்கோடு

மேப்ஸ் பேராக் 2014 ஆம் ஆண்டின் முற்பகுதியில் அறிவிக்கப்பட்டது ஆனால் 2015 இல் திறக்கப்பட தடை செய்யப்பட்டது, இதனால் தொடக்க தேதி தள்ளி வைக்கப்பட்டது. 2017 ஏப்ரலில், அதன் கட்டுமானப் பணிகளில் 96 விழுக்காடு முடிந்தது. இந்திலையில் 2017 ஆம் ஆண்டு சூன் மாதம் 26 ஆம் தேதி திறக்கப்பட்டது.
# மேப்ஸ் பூங்கா

## இடம்

மேப்ஸ் பூங்காவானது மலேசியாவின் பேராக் மாகாணத்தின், ஈப்போவில், பெர்சியரன் மெரு ரயா 3, பந்தர் மேரு ராயா என்ற இடத்தில் அமைந்துள்ளது.
# மேப்ஸ் பூங்கா

## கட்டணம்

| பெரியவர்கள் | MYR 190 | MYR 152 |  |
| --- | --- | --- | --- |
| குழந்தைகள் | MYR 150 | MYR 152 |  |
| மூத்த குடிமக்கள் / Disabled | MYR 150 | MYR 152 |  |
| MyKad Holders | MYR 148 | MYR 144 |  |
| MyKid Holders /
Senior Citizen MyKad Holder | MYR 148 | MYR 114 | } |
# சுல்தான் அஷ்லான் ஷா காட்சியகம்

**சுல்தான் அஷ்லான் ஷா கேலரி** (**Sultan Azlan Shah Gallery** (மலாய்: *Galeri Sultan Azlan Shah*) என்பது மலேசியாவின் பேராக்கின், கோலாகங்காசரில் உள்ள ஒருகாட்சியகம்ஆகும்.
# சுல்தான் அஷ்லான் ஷா காட்சியகம்

## வரலாறு

1898 ஆம் ஆண்டில்இந்தக்கட்டடம் கட்டப்பட்டது. 1903 ஆம் ஆண்டில் பெரக் சுல்தான்முதலாம் இட்ரிஸ் ஷாவின் குடியிருப்பாகஇதுஇருந்தது.இந்தக் காட்சியக உருவாக்கஎண்ணமானதுபேலக் சுல்தான் அஸ்லான் ஷாவின் யோசனையிலிருந்து வந்தது. 2001 ஆம் ஆண்டு சூன் 13 ஆம் தேதி, பேராக் மாநில அரசுகாட்சியகத்தைஅமைபதற்கானஅனுமதியைஅளித்தது.காட்சியக கட்டுமானம் 2001நவம்பர் 30 இல் தொடங்கப்பட்டு, 2003 ஏப்ரல் 15 இல் நிறைவு செய்யப்பட்டது. காட்சியகம் அதிகாரப்பூர்வமாக 2003திசம்பர் 9அன்று திறக்கப்பட்டது.
# சுல்தான் அஷ்லான் ஷா காட்சியகம்

## கட்டிடக்கலை

இந்தக்காட்சியகம் உலு அரண்மனை கட்டிடத்தில் அமைந்துள்ளது.இந்தஅரண்மனையானதுமுழுக்கவும் இயற்கை உபரகரணங்களைக் கொண்டே அழகு சொட்டும் அரண்மனையாக வடிவமைக்கப்பட்டுள்ளது. கட்டிடத்தின் வடிவமைப்பானது தேசிய அரண்மனை, ஈப்போ உயர் நீதிமன்றம் மற்றும் ஈப்போ ரயில் நிலையங்களின் பொதுவான அம்சங்களாகும். இதில் தங்கம் மற்றும் வெள்ளியால் ஆன சுல்தான் பயன்படுத்திய பொருட்கள் காட்சிப்படுத்தப்பட்டுள்ளன.
# சிட்சி

**சிட்சி** (Jitsi / SIP Communicator) என்பது இணையவழி தொடர்புக்கு பயனாகும் முக்கிய மென்பொருள் ஆகும். இதன் வழி கூகுள் டாக், முகநூல் அரட்டை, யாகூ, ஐசிக்யூ(ICQ), எக்சுஎம்பிபி(XMPP) போன்றவற்றை எளிமையாகப் பயன்படுத்தலாம். ஒன்றுக்கும் மேற்பட்ட நபர்கள் இணைந்து கூடலும், திரைப்புலத்தை ஒளிபரப்பும் பாதுகாப்பாக செய்ய இயலும். ஏனெனில், இதன் மின்னணுத் தொடர்பானது, இரகசியக் குறியாக்கம் செய்யப்பட்டு, இணையத்துள் இலக்கை அடைகிறது. இது அப்பாச்சி அனுமதி பெற்று திகழ்கிறது.
# சவரக்கத்தி (திரைப்படம்)

**சவரக்கத்தி** (Savarakathi) ஜி. ஆர் . ஆதித்யா இயக்கத்தில், மிஷ்கின் தயாரிப்பில், ராம், மிஷ்கின், பூர்ணா ஆகியோரின் முன்னணி கதைப்பாத்திர நடிப்பில் வெளிவந்துள்ள தமிழ்த் திரைப்படம். இத்திரைப்படம் அரோள் கரோலின் இசையில், கார்த்திக் வெங்கட்ராமனின் ஒளிப்பதிவில், சதீஷ் குமாரின் படத்தொகுப்பில் 9 பிப்ரவரி, 2018 அன்று வெளியாகியுள்ளது.
# சவரக்கத்தி (திரைப்படம்)

## நடிப்பு

- ராம்- பிச்சைமூர்த்தியாக
- மிஷ்கின்- மங்கேஸ்வரனாக
- பூர்ணா- சுபத்திராவாக
- ஷாஜி சென்- மனநலம் பாதிக்கப்பட்டவராக
# சவரக்கத்தி (திரைப்படம்)

## இசை

இப்படத்தில் பாடல்களுக்கான இசையையும், பின்னணி இசையையும் அரோள் கரோலின் மேற்கொண்டு வருகின்றார். இத்திரைப்படத்தின் பாடல்களை தமிழச்சி தங்கப்பாண்டியன், மிஷ்கின் ஆகியோர் எழுதியுள்ளனர்
# சவரக்கத்தி (திரைப்படம்)

## திரைப்படப்பணிகள்

மிஷ்கின் இத்திரைப்படத்தின் பணிகளை 2015இல் தொடங்கினார். முடித்திருத்தும் பணியில் உள்ள தனக்குத்தெரிந்த ஒருவரின் உண்மைக்கதை என்று தெரிவித்துள்ளார். இத்திரைப்படத்தின் இயக்குநர் ஜி. ஆர் . ஆதித்யா, மிஷ்கினின் சகோதரர், இவர் பார்த்திபனிடம் பணியாற்றி உள்ளார். இத்திரைப்படத்தில் நடித்துள்ள ராம் முதலில் இப்படத்தில் நடிக்க மறுத்தார், பின்னர் நடிக்க ஒப்புக்காண்டார்.
# தைப்பிங் ஏரித் தோட்டம்

**தைப்பிங் ஏரித் தோட்டம்** (ஆங்கிலம்: *Taiping Lake Gardens;* மலாய்: *Taman Tasik Taiping*;) என்பது பிரித்தானியர் ஆட்சியின் போது மலேசியாவில் உருவாக்கப்பட்ட முதல் பொதுத் தோட்டமாகும். இந்தத் தோட்டமானது மெக்சுவல் மலை அருகே அமைந்துள்ளது. 1880-ஆம் ஆண்டில் உருவாக்கப்பட்ட இந்த ஏரித் தோட்டம், மலேசியாவிலேயே மிகப் பழமையான ஏரித் தோட்டங்களில் ஒன்றாகக் கருதப் படுகிறது.  
இந்த ஏரித் தோட்டம், தைப்பிங் நகர மையத்திற்கும் தைப்பிங் விலங்கு சரணாலயத்துக்கும் *(Taiping Zoo)* அருகில் அமைந்துள்ளது.  
இந்த இடம் பினாங்கு விமானத் தளத்தில் இருந்து 90 நிமிட பயண நேரத்தில் அமைந்திருக்கிறது. தைப்பிங் தோட்டப் பகுதி, வாரத்தில் 2 நாட்கள் மழை கொட்டும் பகுதியாகும். இந்தப் பகுதி எங்கும் ஏரிகளும் புல்வெளிகளும் நிறைந்து காணப்படுகின்றன.
# தைப்பிங் ஏரித் தோட்டம்

## வரலாறு

தைப்பிங் ஏரித் தோட்டம் 1880-ஆம் ஆண்டில் ஒரு பொதுத் தோட்டமாக நிறுவப் படுவதற்கு முன்பு முதலில் அது ஒரு சுரங்கத் தளமாக இருந்தது. கர்னல் ராபர்ட் சாண்டிலேண்ட்ஸ் பிரோட் வாக்கர் *(Colonel Robert Sandilands Frowd Walker)* என்பவரின் சிந்தனையில் உருவானதுதான் தைப்பிங் ஏரித் தோட்டம்.  
கர்னல் ராபர்ட் பிரோட் வாக்கர், 1880-ஆம் ஆண்டுகளில் பேராக் மாநிலத்தில் ஆயுதமேந்திய காவல் துறையினருக்குத் தலைவராக இருந்தவர் *(Perak Armed Police).* பேராக் ஈயச் சுரங்கங்களில் நடைபெற்று வந்த சீனர் கோஷ்டி பூசல்களை அடக்குவதில் வெற்றி கண்டவர்.
# தைப்பிங் ஏரித் தோட்டம்

## வரலாறு

### பொழுதுபோக்கு பூங்கா

கைவிடப்பட்ட ஓர் ஈயச் சுரங்கத்தின் நிலம், சுங் கெங் கியூ *(Chung Keng Quee)* என்பவரால், பொது மக்களின் பயன்பாட்டிற்கான ஒரு பொழுதுபோக்கு பூங்காவாக வழங்கப்பட்டது.  
1884-ஆம் ஆண்டில் தைப்பிங் ஏரித் தோட்டத்தில் புல், பூ மரங்கள் நடப்பட்டன; தோட்டத்தின் ஒரு பகுதியில் மாடுகளைத் தவிர்ப்பதற்காக வேலிகள் அமைக்கப்பட்டன. இந்தப் பூங்கா திறக்கப் பட்டதில் இருந்து இன்று வரையில் நன்கு பராமரிக்கப்பட்டு வருகிறது.
# தைப்பிங் ஏரித் தோட்டம்

## ஏரிகளும் குளங்களும்

- அலமண்டா குளம் *(Alamanda Pond)*
- தீவுக் குளம் *(Island Pond)*
- ஜங்கிள் ஏரி *(Jungle Lake)*
- அப்லோங் குளம் *(Oblong Pond)*
- பெவிலியன் குளம் *(Pavilion Pond)*
- தெற்கு ஏரி *(South Lake)*
- அன்னப் பறவை ஏரி *(Swan Lake)*
- மேற்கு ஏரி *(West Lake)*
# தைப்பிங் ஏரித் தோட்டம்

## சுற்றுலா இடங்கள்

- **ஏரிகளும் குளங்களும்** - தைப்பிங் ஏரித் தோட்டம் முழுவதும் சுமார் 10 செயற்கை ஏரிகள் மற்றும் குளங்கள் உள்ளன.  
- **மேக்ஸ்வெல் மலை** (*Bukit Larut*) - ஒரு மலை வாசத்தலம். இது 1000 மீட்டர் உயரத்தில் உள்ளது. காட்டில், மலையேற்றத்தில் ஈடுபடுபவர்கள், முகாமிடுவதற்கு ஏற்ற இடம். நான்கு சக்கர ஊர்திகளைக் கொண்டும் அணுகக் கூடியது.  
மலைப் பகுதியில் விடுதி வசதிகள் உள்ளன. முன்பதிவு வசதி இல்லை பார்வையாளர்கள் முன்னதாகவே (காலை 8 மணிக்கு) சென்று நுழைவுச் சீட்டு வாங்க வேண்டும். பார்வையாளர்கள் மேலே செல்ல விரும்பும் நேரத்தையும் கீழே இறங்கும் நேரத்தையும் குறிப்பிடவேண்டும்.  
ஒரு நபர் சுற்றிவர கட்டணச் செலவு ரிங்கிட் RM 4.00 (US $ 1.40) ஆகும். சராசரியாக நடந்து செல்ல 3 - 4 மணிநேரம் ஆகும்; ஜீப் பயணத்தில் 25 நிமிடங்கள் ஆகும்.  
- **துலிப் தோட்டம்** *(Tulip garden)* - மெக்சுவல் மலையில் அமைந்துள்ள இது மலேசியாவில் நிறுவப்பட்ட முதல் துலிப் பண்ணை ஆகும்.  
துலிப் பண்ணையில் நுழைவுக் கட்டணமானது பருவ காலம் அல்லாத காலத்தில் ரிங்கிட் RM 1. (அமெரிக்க டாலர் $ 0.35) மற்றும் பருவகாலத்தில் RM2 (US $ 0.70) ஆகும்.  
- **தைப்பிங் விலங்கு காட்சியகம்** *(Taiping Zoo)* மற்றும் **தைப்பிங் இரவு சவாரி** *(Night Safari Taiping)* - மலேசியாவில் நிறுவப்பட்ட முதல் உயிரியல் பூங்கா.  
- **பகல் உயிரியல் பூங்கா** (Day zoo): பெரியவர்கள் RM12, குழந்தைகள் (3–12 வயது) RM8 (US$2.80); பள்ளி குழுக்களுக்கும், மூத்த குடிமக்களுக்கும் (வயது 55+) மற்றும் சுற்றுலா குழுவினர் (20 பேருக்கு மேல்); கட்டணச் சலுகை அளிக்கப் படுகிறது. திறப்பு 08:30-18:00, உணவு நேரம் கலை 10 மணி மற்றும் மதியம்  
- **இரவு சவாரி**: பெரியவர்கள் RM20, குழந்தைகள் (3–12 வயது) RM10 (US$3.50); மூத்த குடிமக்களுக்கும் (60+) மற்றும் சுற்றுலா குழுவினர் (20+) போன்றோருக்கு கட்டணச் சலுகை உண்டு; திறப்பு 20:00-23:00 (சனிக்கிழமைகளிலும், பொது விடுமுறை நாட்களுக்கு முன்தினமும் நள்ளிரவு மூடப்படுகிறது)
# தைப்பிங் ஏரித் தோட்டம்

## காட்சியகம்

**தைப்பிங் ஏரித் தோட்டத்தின் அழகிய இயற்கைக் காட்சிகள்**
# தெம்புரோங் குகை

**தெம்புரோங் குகை** (மலாய்: *Gua Tempurung*; ஆங்கிலம்: *Tempurung Cave*); என்பது மலேசியாவின் பேராக் மாநிலத்தில், கோப்பேங் நகருக்கு அருகில் உள்ள ஒரு குகை ஆகும். இந்தக் குகையானது குகை ஆர்வலர் மத்தியில் பிரபலமாக உள்ளது.  
ஏறக்குறைய மூன்று கிலோமீட்டர் நீண்ட இந்தக் குகை மலேசியாவின் மிக நீண்ட குகைகளில் ஒன்றாகும். தவிர தீபகற்ப மலேசியாவில் மிக நீண்ட குகையாகவும் கருதப் படுகிறது.  
தெம்புரோங் குகை 400 மில்லியன் ஆண்டுகளுக்கு முன்னர் உருவான குகையாகும். இந்தக் குகையில் சுண்ணாம்பு, ஈயம், பளிங்கு கற்கள், தாது பொருள்கள் புதைந்து உள்ளன. கடந்த நூற்றாண்டில் பல்வேறு காலக் கட்டங்களில் இந்தக் குகையில் சில சிறிய அளவிலான ஈய சுரங்கங்கள் இருந்துள்ளன.
# தெம்புரோங் குகை

## பொது

இந்தக் குகை அமைந்து இருக்கும் கோப்பேங் நகரத்தைச் சுற்றிலும் சுண்ணாம்புக் குன்றுகளும் சுண்ணாம்பு மலைகளும் நிறைய உள்ளன. சுண்ணாம்புக் குன்றுகளும் சுண்ணாம்பு மலைகளும் குடையப்பட்டு அங்கிருந்து சுண்ணாம்பு கற்கள் வெட்டி எடுக்கப் படுகின்றன.  
அவை சிமெண்ட் தயாரிக்க உதவுகின்றன. ஈப்போவைச் சுற்றிலும் சிமெண்ட் ஆலைகள் உள்ளன.
# தெம்புரோங் குகை

## பொது

### நிறம் மாறும் பாறைகள்

இந்தக் குகை போர்க் காலங்களில் மக்களைப் பாதுகாக்க மன்னர்களால் பயன்படுத்தப்பட்ட வரலாற்றுப் பின்னணியைக் கொண்டது. இயற்கையாக உருவான இந்த தெம்புரோங் குகையில் உலகிலேயே விலை உயர்ந்த சலவைக் கற்கள் உள்ளன.  
இந்த மலைக் குகையில் உள்ள துளைகளின் வழியாக சூரிய ஒளி நுழையும் போது, குகையின் பாறைகள் நிறம் மாறுகின்றன. அருவி கொட்டுவது போலவும், பனி உறைந்து இருப்பது போலவும் மலைக் கற்கள் காட்சி தருகின்றன.  
மலாயா அவசரகாலத்தின் போது (1948-1960), Malayan National Liberation Army (MNLA) எனும் மலாயா தேசிய விடுதலை படையினர் குகையை ஒரு மறைவிடமாகப் பயன்படுத்தினார்கள். அவர்கள் விட்டுச் சென்ற சில கிறுக்கல்கள் இன்னும் சுவர்களில் காணப் படுகின்றன.
# தெம்புரோங் குகை

## பொது

### தெம்புரோங் குகை விவரங்கள்

- குகையின் மொத்த நீளம் 4.5 கி.மீ. இருப்பினும் ஏறக்குறைய 1.9 கி.மீ. தொலைவிற்கு மட்டுமே உள்ளே செல்ல பொதுமக்கள் அனுமதிக்கப் படுகின்றனர்.  
- இந்தக் குகை 1.6 கி.மீ. நீளமுள்ள நிலத்தடி நதியைக் கொண்டு உள்ளது.  
- குகை வளாகத்தில் 5 உயரமான குவிமாடங்கள் உள்ளன.  
- அவற்றில் தங்கநிறம் பாய்ந்த குவிமாடம் (Golden Flowstone Cavern) 90 மீட்டர் உயரம் கொண்டது. இதன் கீழே ஒரு நதி ஓடுகிறது. அதனால் அந்த நதி தங்க நிறத்தில் எப்போதும் மிளிர்கின்றது.  
- இராட்சச அடிநிலைக்குகை (Gergasi Cavern) 15 மீட்டர் உயரமுள்ள ஒரு பெரிய நெடுவரிசையைக் கொண்டு உள்ளது.  
- ஈயச் சுரங்க அடிநிலைக் குகையில் (Tin Mine Cavern); முன்பு காலத்தில் ஈயச் சுரங்கத் தொழிலாளர்கள் விட்டுச் சென்ற சுரங்கச் சுவடுகளைக் காணலாம்.  
- தெம்புரோங் என்றால் மலாய் மொழியில் தேங்காய் ஓடு. இந்தக் குகையின் சில குவிமாடங்கள் தேங்காய் ஓடுகளைப் போல இருப்பதாகக் கூறப்படுகிறது.  
- ஒவ்வோர் ஆண்டும் மார்ச் முதல் மே மாதம் வரையில் குகை வெளவால்களின் இனச்சேர்க்கை காலம் ஆகும். ஆகவே அந்தக் கட்டத்தில் இலட்சக் கணக்கான குகை வெளவால்களுக்கு இந்தக் குகை அடைக்கலம் தருகிறது.
# உரோசுமேரி வைசு

## கல்வி

இவர் 1977 இல் இயற்பியலிலும் வானியற்பியலிலும் இலண்டன் அரசி மேரி பல்கலைக்கழகத்தில் இளமறிவியல் பட்டம் பெற்றார். இவர் 1983 இல் தன் முனைவர் பட்ட்த்தை வானியற்பியலில் கேம்பிரிட்ஜ் பல்கலைக்கழக வானியல் நிறுவனத்தில் பெற்றார்.
# உரோசுமேரி வைசு

## வாழ்க்கைப்பணி

வைசு பின்னர் அமெரிக்கா சென்று தன் முதுமுனைவர் பட்ட ஆய்வை பிரின்சுடன் பல்கலைக்கழகத்திலும் பெர்க்கேலி கலிபோர்னியா பல்கலைக்கழகத்திலும் மேற்கொண்டார். இவரது ஆய்வு, முதன்மையாக பால்வெளி உருவாக்கம், உள்ளியைபு, படிமலர்ச்சி ஆகிய புலங்கள் பற்றி அமைந்தது.
# உரோசுமேரி வைசு

## தகைமைகளும் விருதுகளும்

- 1986 வானியலுக்கான ஆன்னி ஜம்ப் கெனான் விருது, அமெரிக்க வானியல் கழகம்
- 2016 பிரவுவேர் விருது, அமெரிக்க வானியல் கழகம்
# சாரா பிரான்சிசு வைட்டிங்

**சாரா பிரான்சிசு வைட்டிங்** *(Sarah Frances Whiting)* (ஆகத்து 23, 1847 - செப்டம்பர் 12, 1927) ஓர் அமெரிக்க இயற்பியலாளரும் வானியலாளரும் ஆவார். இவர் இவர் ஆன்னி ஜம்ப் கெனான் உட்பட பல வானியலாளர்களுக்கு ஆசிரியர் ஆவார்.
# சாரா பிரான்சிசு வைட்டிங்

## வாழ்க்கை

இவர் 1865 இல் இங்காம் பல்கலைக்கழகத்தில் கலை இளவல் பட்டம் பெற்றார்.
# சாரா பிரான்சிசு வைட்டிங்

## எழுத்துகள்

இவர் பின்வரும் பாட நூலை எழுதியுள்ளார்.  
*Daytime and evening exercises in astronomy, for schools and colleges*.  
இவர் மக்கள் வானியலில் பின்வரும் கட்டுறைகள் உட்பட, பல கட்டுரைகளை எழுதியுள்ளார்:  
"Use of Graphs in Teaching Astronomy",  
"Use of Drawings in Orthographic Projection and of Globes in Teaching Astronomy",  
"Spectroscopic Work for Classes in Astronomy","The Use of Photographs in Teaching Astronomy",  
"Partial Solar Eclipse, June 28, 1908",  
Solar Halos,  
"A Pedagogical Suggestion for Teachers of Astronomy",  
"Priceless Accessions to Whitin Observatory Wellesley College",
"The Tulse Hill observatory diaries (abstract)",  
"The Tulse Hill observatory diaries",  
மார்கரெட் இலிண்டுசே அக்கின்சு நினைவேந்தல் கட்டுரை "Lady Huggins".  
இவர் வெல்லெசுலி கல்லூரி செய்தி இதழில் "பெண் இயற்பியலாளர்" ஆகத் தனது பட்டறிவை "The experiences of a woman physicist" எனும் கட்டுரையில் விளக்கியுள்ளார்.
# சாரா பிரான்சிசு வைட்டிங்

## தகைமைகள்

**தகைமைகள்:**
- 1883 உறுப்பினர், அமெரிக்க அறிவியல் மேம்பாட்டுக் கழகம் (AAAS)
- 1905 தகைமை முனைவர், டப்ட்சு கல்லூரி  
**பணிகள்/பதவிகள்:**
- 1876-1912 இயற்பியல் பேராசிரியர், வெல்லெசுலி கல்லூரி
- 1900-1916 இயக்குநர், வைட்டின் வான்காணகம், வெல்லெசுலி கல்லூரி
- 1916-1927 தகவுறு பேராசிரியர், வெல்லெசுலி கல்லூரி  
**கல்வி:**
- கலை இளவல், இங்காம் பல்கலைக்கழகம், 1865
# ஜல் மகால்

**ஜல் மகால்** அல்லது **நீர் அரண்மனை** , இந்தியாவின் இராஜஸ்தான் மாநிலத்தின் தலைநகரான செய்ப்பூர் நகரத்தின் **மன் சாகர் ஏரி**யின் நடுவில் அமைந்த அழகிய அரண்மனை ஆகும். ஜல் மகாலை ஜெய்பூர் இராச்சிய மன்னர் **இரண்டாம் ஜெய்சிங்** 18ம் நூற்றாண்டில் நிறுவினார். ஜெய்ப்பூர் - தில்லி நெடுஞ்சாலையில், ஜெய்ப்பூர் நகரத்திலிருந்து 4 கி.மீ. தொலைவில் ஜல் மகால் உள்ளது. 300 ஏக்கர் பரப்பளவு கொண்ட மன் சாகர் ஏரியில் அமைந்த நீர் அரண்மனை, இராசபுத்திர - முகலாயக் கட்டிடக் கலையில் கட்டப்பட்டது.  
ஐந்து அடுக்குகள் கொண்ட ஜல் அரன்மனை சிவப்பு மணற்கல்லால் கட்டப்பட்டது. 300 ஏக்கர் பரப்பளவும், அதிக பட்சமாக 15 அடி ஆழம் கொண்ட ஏரியில் நீர் முமுமையாக நிரம்பும் போது, ஜல் மகாலின் முதல் நான்கு அடுக்குகள் நீரில் மூழ்கிவிடும். ஐந்தாம் அடுக்கு மட்டும் வெளியே காட்சியளிக்கும்.  
ஏரியில் திடக்கழிவுகள் கொட்டப்படுவதால் ஏரியின் நீர் மாசடைந்தும், நீரடைப்புகளால் ஏரிக்கு வரும் நீரும் குறைந்து விட்டது. தற்போது இராஜஸ்தான் அரசு ஏரியை சுத்தப்படுத்தி வருகிறது.  
ஜெய்ப்பூரின் வடகிழக்கில் அமைந்த ஆரவல்லி மலைத்தொடர்களின் அடிவாரத்தின், 23.5 சகி.மீ. பரப்பு கொண்ட நிலப்பரப்பே, ஜல் மகால் ஏரியின் நீர் பிடிப்பு பகுதியாகும்.
ஜல் அரண்மனையின் மேற்கூரையின் நான்கு முனைகளில் உள்ள அரை - எண்கோண வடிவ விதானங்கள் நேர்த்தியாக, அழகாக வடிவமைக்கப்பட்டுள்ளது.
# யாக்கோபசு என்றிக்கசு வான் தோஃப்

**யாக்கோபசு என்றிக்கசு வான் தோஃப்** *(Jacobus Henricus "Henry" van 't Hoff, Jr)*என்பவர் நெதர்லாந்து நாட்டைச் சேர்ந்த (30 ஆகத்து 1852 - 1 மார்ச் 1911) ஒரு டச்சு இயற்பிய வேதியலாளர் ஆவார். அவரது காலத்தில் இவர் மிகத் திறமையான கோட்பாட்டு வேதியலாளர் எனக் கருதப்பட்டார்.வான் தோஃப் வேதியலுக்கான நோபல் பரிசு வரலாற்றில் 1901 ஆம் ஆண்டு வேதியியலுக்கான முதல் நோபல் பரிசை பெற்றார். வான் தோஃப் அவர்கள் நவீன வேதியல் கோட்பாடுகளான வேதி நாட்டம், வேதியியற் சமநிலை, வேதி வினைவேகவியல் மற்றும் வேதி வெப்ப இயக்கவியல் ஆகியவற்றின் முன்னோடி என்றழைக்கலாம். 1874 ஆம் ஆண்டு அவர் வெளியிட்ட நான்முக கார்பன் அணு பற்றிய கோட்பாடு முப்பரிமாண வேதியியல் துறை உருவாக வித்திட்டது. 1875 ஆம் ஆண்டு அலீன், குமுலீன் மற்றும் அதன் அச்சுக்களின் சமச்சீரின்மை போன்றவைகளின் கட்டமைப்பை பற்றி ஊகித்துச் சொன்னார். இயற்பிய வேதியியல் துறையை உருவாக்கியவர் என்றும் அறியப்படுகிறார்.
# வடக்கு ஒல்லாந்து

வட ஹாலந்து நெதர்லாந்துவின் வடமேற்கு மாகாணமாகும். இது வடக்கு கடலில், தென் ஹாலந்து மற்றும் உட்ரெட்ச் மாகாணங்களுக்கு வடக்கிலும், மற்றும் ஃபிரிஸ்லாந்து மற்றும் ஃப்லிவோலாந்துக்கு மேற்கில் அமைந்துள்ளது. 2015 ஆம் ஆண்டில், 2,670 கி.மீ. 2 (1,030 சதுர மைல்) பரப்பளவில் மக்கள்தொகை 2,762,163 ஆகவும் இருந்தது.  
9ஆம் முதல் 16 ஆம் நூற்றாண்டு வரை, இப்பகுதி ஹாலந்து மாகாணத்தின் ஒரு பகுதியாக இருந்தது. 1840 இல், ஹாலந்து மாகாணமானது வடக்கு ஹாலந்து மற்றும் தென் ஹாலந்தின் இரண்டு மாகாணங்களாகப் பிரிந்தது. மாகாண அரசாங்கத்தின் தலைநகர் ஹார்லெம் ஆகும். நெதர்லாந்தின் தலைநகரான ஆம்ஸ்டெர்டாம், இந்த நாட்டின் மிகப்பெரிய நகரம் ஆகும்.மாகாணத்தில் 51 நகராட்சிகள் உள்ளன.